Public procurement notice: Prior Information Notice Without Call For Competition
Published: 2019-11-26
Buyer: Järvenpään kaupunki
Country: FI
Contract type: Supplies
CPV classification: 48810000: Information systems
Estimated value: 1000000 EUR

Technical requirements: - Varmistaa tilojen käyttöasteen ja täyttöasteen optimointi, kaupungin kulujen minimointi, vuokratuottojen kasvattaminen sekä lyhytaikainen ulosvuokraus, muuntojoustavia tiloja hyödyntämällä
- Mahdollistaa ajan tasalla oleva taloudenhallinnan raportointi tila-asioissa (laskutustiedot siirretään integraatiolla kaupungin talousjärjestelmistä)
- Mahdollistaa tilojen ulosvuokraus siten että kaupunkilaisilla ja yrityksillä on matala kynnys tilojen hyödyntämiseen.
Tämä ilmoitus ei ole hankintailmoitus tai tarjouspyyntö, vaan kutsu markkinakartoitukseen. Tietopyyntö ei velvoita Järvenpään kaupunkia toteuttamaan varsinaista tarjouskilpailua.
Tilahallinnan Master-järjestelmä voi koostua useammasta toisiinsa kytköksissä olevasta järjestelmästä. Esimerkiksi: tilahallinnan järjestelmä + analytiikka- ja raportointityökalut + muut komponentit. Tarkoitus on varmistaa, että kaikki kaupungin tilahallinnan kokonaispalvelun data on ajan tasalla ja löydettävissä yhdestä paikasta. Data sisältää kiinteistöhuollon tiedot, tilojen tekniset tiedot ja käyttötiedot (käyttöasteet, pohjakuvat, ylläpitotiedot, kulunvalvonta, yms.), varaus- ja vuokratiedot, talouden reaaliaikaisen datan ja toteumatiedot. Osa tiedoista syntyy tilahallinnan järjestelmästä, osa tiedoista tuodaan integraatioiden kautta. Tarkemmat tiedot arkkitehtuurikuvauksista toimitetaan ennakkoon, ennen markkinakartoitustilaisuutta. Markkinakartoituksessa ratkaisuun voi esittää osaa tai kokonaisratkaisua. Tavoitteena on kirkastaa minkälaisista osista kokonaisratkaisu voisi syntyä.
Ensisijaisesti tarkoitus on ratkaista Järvenpään kaupungin tarpeet valmisohjelmistoilla. Tarvittaessa pienet tuotekehitysaihiot ovat mahdollisia.
Markkinakartoituksessa hankinnasta kiinnostuneilla toimijoilla on mahdollisuus keskustella hankintayksikön kanssa. Tarkoituksena on käydä yleisellä tasolla keskustelua hankinnan kohteesta ja sen määrittämisestä. Markkinakartoitukseen osallistuminen ei sido hankinnasta kiinnostunutta toimijaa myöhemmin toteutettavaan tarjouskilpailuun osallistumiseen.
Hankinnasta kiinnostuneita toimijoita pyydetään ilmoittautumaan 3.12.2019 klo 12:00 mennessä markkinakartoitukseen lähettämällä tiedot yhteyshenkilöstä ja hänen yhteystiedoistaan osoitteeseen aleksander.koutsoubos@jarvenpaa.fi otsikolla: Järvenpään kaupungin tilahallintajärjestelmä, markkinakartoitus. Ilmoittakaa viestissä myös ehdottamanne teknologia/järjestelmä.
Tämä on alustava ja suuntaa antava ennakkotieto, jonka perusteella hankintayksikkö voi ennen markkinakartoitusta tutustua ratkaisuvaihtoehtoihin. Hankintayksikkö toimittaa tarkennetun prosessikuvauksen sekä kokonaisarkkitehtuurin kuvauksen liitetiedostona 4.12.2019 mennessä osana ennakkopakettia markkinakartoitukseen ilmoittautuneille. Tekninen vuoropuhelu (mahdollisuus kommentoida tarjouspyyntöön liittyvää dokumentaatiota luonnosvaiheessa sähköisesti) järjestetään kaikkien hankinnasta kiinnostuneiden toimijoiden kanssa markkinakartoituksen jälkeen. Hankintayksikkö varaa oikeuden käydä tarkempaa vuoropuhelua osan kiinnostuksensa ilmoittaneiden toimijoiden kanssa. Kaikkiin ilmoittautuneisiin tullaan olemaan yhteydessä. Tietopyyntöön vastaamisesta ei makseta korvausta. Päätökset etenemistavasta ja mahdollisen tarjouskilpailun järjestämisestä ja toteuttamisesta tehdään julkisia hankintoja koskevien menettelyjen ja määräysten mukaisesti tietopyyntömenettelyn jälkeen.


Award value: 1000000